# data[].attributes.body
ตั้งอยู่บนเทือกเขาภูพานน้อย เป็นแหล่งท่องเที่ยวที่ได้รับความนิยมในช่วงหน้าหนาว โดยเฉพาะช่วงปลายปีจะมีการจัดงานดอกไม้ให้ได้ชมกันตลอด ปัจจุบันที่นี่เป็นแหล่งท่องเที่ยวเชิงนิเวศที่น่าสนใจอีกที่หนึ่ง ซึ่งดอกจากจะมีดอกไม้และพรรณไม้ต่าง ๆ แล้ว ยังมีหุ่นจำลองไดโนเสาร์ พิพิธภัณฑ์แสดงซากสัตว์ดึกดำบรรพ์ และมีเส้นทางเดินป่าศึกษาธรรมชาติ ให้นักท่องเที่ยวได้เที่ยวชมเพลิน ๆ อีกด้วย สอบถามข้อมูลเพิ่มเติมได้ที่ เฟซบุ๊ก ภูฝอยลม

# data[].attributes.headline
อุทยานประวัติศาสตร์ภูพระบาท

# data[].attributes.subject
อุทยานประวัติศาสตร์ภูพระบาท

# data[].attributes.body
ตั้งอยู่บริเวณเชิงเขาภูพาน เป็นอุทยานที่แสดงถึงอารยธรรมของมนุษย์ รวมทั้งบ่งบอกถึงการเปลี่ยนแปลงของสภาพภูมิประเทศ ซึ่งมีโครงสร้างส่วนใหญ่เป็นหินทรายที่ถูกขัดเกลาจากกระบวนการกัดกร่อนทางธรรมชาติ ทำให้เกิดเป็นโขดหินน้อยใหญ่รูปร่างต่าง ๆ กัน ไฮไลท์สำคัญที่นักท่องเที่ยวต้องเดินทางมาชมให้ได้ คือ "หอนางอุสา" ต้นตำนานนิทานพื้นบ้านเรื่องนางอุสา-ท้าวบารส ซึ่งตั้งตระหง่านเป็นเอกลักษณ์อันโดดเด่นของอุทยานประวัติศาสตร์ภูพระบาทนั่นเอง สอบถามข้อมูลเพิ่มเติมได้ที่ โทรศัพท์ 042 21 9837 หรือ เฟซบุ๊ก อุทยานประวัติศาสตร์ภูพระบาท

# data[].attributes.headline
สวนสาธารณะหนองประจักษ์

# data[].attributes.subject
สวนสาธารณะหนองประจักษ์

# data[].attributes.body
ตั้งอยู่ในเขตเทศบาลเมืองอุดรธานี มีลักษณะเป็นหนองน้ำขนาดใหญ่ โดยบริเวณตัวเกาะกลางน้ำได้จัดทำสวนหย่อมปลูกไม้ดอกไม้ประดับหลายชนิด และทำสะพานเชื่อมระหว่างเกาะมีน้ำพุ หอนาฬิกา และสวนเด็กเล่น แต่ละวันจะมีประชาชนเข้าไปพักผ่อนและออกกำลังกายกันเป็นจำนวนมาก รวมถึงไฮไลท์สำคัญกับการชม "เป็ดเหลืองยักษ์" ที่คอยสร้างสีสันให้การมาเที่ยวสวนสาธารณะหนองประจักษ์ไม่น่าเบื่อ

# data[].attributes.headline
ศาลเจ้าปู่-ย่า

# data[].attributes.subject
ศาลเจ้าปู่-ย่า

# data[].attributes.body
ตั้งอยู่หลังสถานีรถไฟใกล้ตลาดหนองบัว ถนนนิตโย เป็นศาลเจ้าของชาวจีนที่ใหญ่โตและสวยงาม ภายในยังเป็นที่เก็บรักษามังกรยาวถึง 99 เมตร นอกจากนี้ยังมีสิ่งศักดิ์สิทธิ์อื่น ๆ อีกมากมาย ได้แก่ ทีตีแป่บ้อ (ศาลเทพยดาฟ้าดิน), ปึงเถ่ากงม่า (เจ้าปู่เจ้าย่า), ศาลเจ้าพ่อหนองบัว, ตี่จู่เอี้ย (เจ้าที่เจ้าทาง), พระสังกัจจายน์ และฉั่งง่วนส่วย (องค์เทพที่เชี่ยวชาญในการปราชญ์) เป็นต้น

# data[].attributes.body
ตั้งอยู่ภายในพื้นที่วัดศิริสุทโธ คำชะโนด ตำบลวังทอง อำเภอบ้านดุง แหล่งรวมความศรัทธาจากประชาชนทั่วทุกสารทิศ ที่ต่างแวะเวียนเข้ามากราบไหว้พญาศรีสุทโธนาคราช รวมถึง "บ่อน้ำศักดิ์สิทธิ์" หรือ "บ่อคำชะโนด" ที่ตั้งอยู่กลางเกาะ มีลักษณะเป็นน้ำใต้ดินพุ่งไหลอยู่ตลอดเวลา มีความเชื่อกันว่าเป็นประตูเชื่อมไปสู่เมืองบาดาล ที่อยู่อาศัยของพญาศรีสุทโธนาคราช เป็นจุดที่คนนิยมเข้ามาสรงน้ำรูปปั้นพญานาค และประชาชนส่วนใหญ่ยังเอาน้ำใส่ขวด เพื่อเก็บกลับไปสักการะ เพราะเชื่อว่าเป็นสิริมงคลแก่ชีวิต

# data[].attributes.body
ตั้งอยู่ที่บึงหนองหาน อำเภอกุมภวาปี แหล่งท่องเที่ยวธรรมชาติสวย ที่นักท่องเที่ยวจะได้เห็นบึงบัวแดงขนาดใหญ่ ออกดอกชูช่อโผล่พ้นน้ำ โดยจะบานในช่วงฤดูหนาวเป็นประจำทุกปี ทางชุมชนมีการจัดเรือนำเที่ยวพานักท่องเที่ยวไปเที่ยวชมทะเลบัวแดงกันอย่างใกล้ชิด ช่วงเวลาที่เหมาะสมสำหรับการชมทะเลบัวแดง จะอยู่ในช่วง 06.00-11.00 น. โดยเฉพาะยามเช้าที่จะได้เห็นดอกบัวแดงชูช่อล้อกับสายหมอกบาง ๆ รับกับแสงตะวันสีทองอย่างสวยงาม สามารถสอบถามข้อมูลเพิ่มเติมได้ที่ คุณไพรสิทธิ์ สุขรมย์ (ประธานกลุ่มเรือฯ) โทรศัพท์ 08 9395 0871

# data[].attributes.headline
พิพิธภัณฑสถานแห่งชาติบ้านเชียง

# data[].attributes.subject
พิพิธภัณฑสถานแห่งชาติบ้านเชียง

# data[].attributes.body
แหล่งท่องเที่ยวและแหล่งเรียนรู้ทางโบราณคดีสำคัญของไทย ที่ให้นักท่องเที่ยวรับรู้ถึงการดำรงชีวิตสมัยก่อนประวัติศาสตร์ย้อนหลังไปกว่า 5,000 ปี แสดงให้เห็นถึงร่องรอยทั้งทางด้านวัฒนธรรมและภูมิปัญญาของมนุษย์ ทั้ง เครื่องมือในการดำรงชีวิต และการสร้างสังคมวัฒนธรรมของมนุษย์ ที่สืบเนื่องต่อกันมาเป็นระยะเวลายาวนาน รวมถึงยังครอบคลุมไปถึงแหล่งโบราณคดีในภาคตะวันออกเฉียงเหนืออีกกว่าร้อยแห่งด้วย

# data[].attributes.headline
พุทธอุทยานวัดป่าดงไร่

# data[].attributes.subject
พุทธอุทยานวัดป่าดงไร่

# data[].attributes.body
ตั้งอยู่ที่อำเภอหนองหาน ชื่นชมกับพระอุโบสถกลางน้ำรูปดอกบัวแห่งเดียวในเมืองไทย มีสะพานทอดยาวเป็นทางเดินเชื่อมไปยังตัวพระอุโบสถ ภายในพระอุโบสถจะพบกับพระพุทธรูปสวย ล้อมรอบด้วยภาพวาดฝาผนังบอกเล่าเรื่องราวพุทธประวัติของพระพุทธเจ้า ไหว้พระเสร็จแล้ว ก็ออกมาให้อาหารปลาตรงบริเวณหนองน้ำรอบพระอุโบสถกันต่อ เรียกได้ว่าอิ่มบุญ สุขใจกันถ้วนหน้า สอบถามข้อมูลเพิ่มเติมได้ที่ โทรศัพท์ 086 229 7739 หรือ เฟซบุ๊ก วัดสันติวนาราม(ดงไร่)

# data[].attributes.headline
วัดโพธิสมภรณ์

# data[].attributes.subject
วัดโพธิสมภรณ์

# data[].attributes.body
ตั้งอยู่ที่ตำบลหมากแข้ง เป็นอีกหนึ่งวัดที่ชาวจังหวัดอุดรธานีให้ความเคารพนับถือเป็นอย่างมาก ภายในมีปูชนียสถานสำคัญ ได้แก่ "พระพุทธรัศมี" พระประธานในพระอุโบสถ, "พระพุทธรูปศิลาแลง" ประดิษฐานที่ซุ้มฝาผนังพระอุโบสถด้านหลัง, "ต้นพระศรีมหาโพธิ์" ซึ่งได้หน่อมาจากรัฐบาลประเทศศรีลังกา, "รอยพระพุทธบาทจำลอง" มีอายุ 200 ปีเศษ และ "พระบรมธาตุธรรมเจดีย์" บรรจุพระบรมสารีริกธาตุ พระพุทธรูป พระไตรปิฎก คติธรรมคำสอน อัฐิธาตุพระอรหันตสาวก และรูปเหมือนพระบูรพาจารย์ เป็นต้น สอบถามข้อมูลเพิ่มเติมได้ที่ เว็บไซต์ watphothisomphon.com

# data[].attributes.headline
วัดป่าภูก้อน

# data[].attributes.subject
วัดป่าภูก้อน

# data[].attributes.body
ตั้งอยู่ในเขตป่าสงวนแห่งชาติป่านายูงและป่าน้ำโสม ตำบลบ้านก้อง อำเภอนายูง เป็นวัดป่าแห่งการวิปัสสนา โดดเด่นด้วยความสวยงามของโครงสร้างการออกแบบทางสถาปัตยกรรมขององค์พระพุทธรูปหินอ่อน พระวิหาร ศาลาราย และอาคารรอบลานเขา โดยพระวิหารมีลักษณะสถาปัตยกรรมไทยประยุกต์สมัยรัตนโกสินทร์ ภายในพระวิหารตกแต่งด้วยพุทธประวัติ พระพุทธไสยาสน์โลกนาถศาสดามหามุนีหินอ่อนสีขาว สร้างขึ้นเนื่องในโอกาสมหามงคลที่พระบาทสมเด็จพระปรมินทรมหาภูมิพลอดุลยเดช ทรงเจริญพระชนมพรรษาครบ 7 รอบ สอบถามข้อมูลเพิ่มเติมได้ที่ โทรศัพท์ 082 835 0668, 090 747 2228 และเว็บไซต์ watpaphukon.org